સામગ્રી: રડતાં-રડતાં ક્યારે ઊંઘી જવાયું એ ખબર જ ન પડી. સવારે છ વાગ્યે આંખ ખુલી ત્યારે મારા પતિ આગલી રાતનો સવાલ લઈને મારી સામે હતા. 

તેમણે પૂછ્યું, "..તો પછી તેં શું વિચાર્યું? તારો જવાબ 'હા' છે કે 'ના'?" મને કંઈ સમજાતું ન હતું. 

આખરે હિંમત કરીને મેં કહ્યું, "તમે આજે ઓફિસ જાઓ, પ્લીઝ. હું સાંજ સુધીમાં તમને ફોન કરીને જણાવીશ. વચન આપું છું."

તેમણે ધમકીભર્યા અવાજમાં કહ્યું, "ઠીક છે. હું ચાર વાગ્યે તને ફોન કરીશ. મને જવાબ જોઈએ અને જવાબમાં 'હા' જોઈએ. નહીંતર રાતે સજા ભોગવવા તૈયાર રહેજે."

તમને આ પણ વાંચવું ગમશે

તેમના માટે સજા શબ્દનો અર્થ થતો હતો 'એનલ સેક્સ' (ગુદા મૈથુન). 

મને તેનાથી બહુ પીડા થતી હતી એ તેમને ખબર હતી. તેથી તેમણે મને ત્રાસ આપવા એનલ સેક્સને સાધન બનાવ્યું હતું. 

સવારે નવ વાગ્યા સુધીમાં મારા પતિ અને તેમના મોટા બહેન બન્ને ઓફિસ ચાલ્યાં ગયાં હતાં. હું ઘરમાં એકલી હતી. 

કલાકો સુધી વિચાર કર્યા બાદ મેં મારા પપ્પાને ફોન કર્યો અને જણાવ્યું કે હું હવે મારા પતિ સાથે રહી શકું તેમ નથી. 

#HerChoice બાર ભારતીય મહિલાઓની સત્યકથાઓની શ્રેણી છે. આ કથાઓ 'આધુનિક ભારતીય મહિલા'ના વિચાર, તેની પસંદ, આકાંક્ષાઓ, અગ્રતાક્રમ અને ઇચ્છાઓને પડકારે છે તથા વિસ્તારે છે.

મને ડર હતો કે પપ્પા નારાજ થશે, પણ તેમણે કહ્યું, "તું બેગ લઈને ત્યાંથી નિકળી જા."

હું મારાં 'ઓરિજિનલ સર્ટિફિકેટ્સ' તથા એક પુસ્તક લઈને બસ ડેપો તરફ ભાગી છૂટી હતી. 

પતિને મેસેજ મોકલીને જણાવ્યું, 'મારો જવાબ 'ના' છે. હું મારા પિયર જઈ રહી છું.' પછી ફોન સ્વિચ-ઑફ કરી નાખ્યો. 

થોડીવાર પછી હું મારાં પરિવારજનોની વચ્ચે પપ્પાના ઘરમાં હતી. મેં લગ્નના બે મહિનામાં જ મારા પતિનો ઘર છોડી દીધું હતું. 

ગુલાબી રોમાન્સનો અંત

મારા પતિનું નામ સાહિલ. આજથી લગભગ ત્રણ વર્ષ પહેલાં ગ્રેજ્યુએશનના છેલ્લા વર્ષમાં હું સાહિલને મળી હતી. 

સાહિલ બહુ હસમુખો હતો. મને તેની સાથે રહેવાનું ગમતું હતું અને સાથે રહેવામાં જ તેની સાથે પ્રેમ થઈ ગયો હતો. 

અમે ફરવા જતાં, કલાકો સુધી ફોન પર વાતો કરતાં. જિંદગી કંઈક વધારે મહેરબાન હતી, પણ એ ગુલાબી રોમાન્સ લાંબો સમય ટકી શક્યો નહીં.

સાહિલ સાથેનો સંબંધ હું ઇચ્છતી હતી તેવો એટલે કે સમાનતાનો ન હતો, એવું હું ધીરે-ધીરે અનુભવવા લાગી હતી. 

સાહિલ સાથેનો મારો સંબંધ, મારા મમ્મી અને પપ્પા વચ્ચેના સંબંધ જેવો થતો જતો હતો. ફરક એટલો હતો કે મમ્મી કંઈ કહેતી ન હતી અને હું ચૂપ રહી શકતી ન હતી....\nઅગાઉની સામગ્રીનો સારાંશ નીચે મુજબ કરી શકાય છે:
મને એવું લાગતું હતું કે એ રાત ક્યારેય વીતશે જ નહીં. મારા માથામાં જોરદાર પીડા થતી હતી અને હું સતત રડતી હતી.